# Jan van Scorel

Jan van Scorel (Schoorl, Bergen, 1495 - Utrecht, 6 de desembre de 1562) fou un pintor neerlandès al qual se li atribueix la introducció de l'art renaixentista italià als Països Baixos.

## Biografia

Va néixer a Schoorl, cap al nord d'Alkmaar i a prop de l'Abadia d'Egmond. No se sap si va començar els seus estudis sota la tutela del Mestre d'Alkmaar, Pieter Gerritsz a Haarlem, Jacob Cornelisz a Amsterdam, o amb Jan Gossaert a Utrecht però és segur que els dos darrers pintors mestres varen coincidir amb ell posteriorment i qui tindria un gran efecte sobre la seva tècnica. Segons el RKD, va estar registrat a Haarlem el 1517 on potser col·laborava amb el seu contemporani Maarten van Heemskerck, que com ell, havia nascut a la vora d'Alkmaar (naturalment col·laboraven en Haarlem el 1528).
El 1524 Jan Gossaert consta al Castell de Duurstede, prop d'Utrecht, on tenia Jan van Scorel com alumne. Van Scorel va començar a viatjar per Europa poc després dels vint anys, després de visitar Utrecht. El 1518-22 se'l registra a Venècia, i passant pel camí per Nuremberg i, via Àustria, va travessar els Alps. Al poble d'Obervellach, el 1520, completava el seu primer treball representatiu, el "Sippenaltar" a l'església de Sant Martin. Giorgione va causar una influència considerable en Jan van Scorel durant la seva estada a Venècia. Al deixar Venècia, des de 1522-24 Jan van Scorel va passar a través de Roma i va fer un pelegrinatge a Terra Santa. Les seves experiències a Jerusalem es descriuen en molts dels seus treballs posteriors. Potser a causa de les seves experiències, Heemskerck viatjaria més tard a Roma, beneficiant-se de les experiències de Van Scorel.
El 1521, van Scorel va retornar a Roma on coneix el papa holandès Adrià VI, qui el pot haver conegut abans a Utrecht, i que el nomenaven pintor del Vaticà. Ell mateix posaria per a un retrat. Van Scorel gaudia de la influència de Michelangelo i Rafael, i va succeir a aquest com a cuidador del Belvedere.
En el seu retorn als Països Baixos el 1524, es va instal·lar a Utrecht on va començar una reeixida carrera com a pintor i professor. Van Scorel era un home molt educat i especialitzat en enginyeria i arquitectura, així com un artista. Era també poliglota, sens dubte com a resultat dels seus viatges. Va fer els plans per construir un pòlder a la seva terra, Holanda Nord, més tard finançat pel seu amic d'Anvers, el comerciant Servaes de Haese. Potser a causa del treball en aquest pòlder, consta que va estar a Haarlem el 1528, on va col·laborar amb Heemskerck i amb l'escola Dirck Volckertszoon Coornhert.
Considerat com el principal romanista neerlandès, Van Scorel va anar a Gant amb un contracte per pintar abans de retornar a Utrecht per la mateixa raó, on va morir el 1562, deixant enrere una gran quantitat de retrats i retaules. Encara que molts dels seus treballs varen ser destruïts víctimes de la Iconoclàstia el 1566, encara resten algunes obres que poden ser vistes principalment a museus dels Països Baixos.

## Influències

Els pintors contemporanis de Van Scorel amb qui va coincidir, li varen ensenyar i/o va col·laborar, són Cornelis Willemsz (1481-1552), Aertgen van Leyden, Mestre d'Alkmaar (o Cornelis Buys), Pieter Gerritsz, Jacob Cornelisz, Jan Gossaert Maarten Van Heemskerck, Antonis Mor, Lambert Sustris, Mestre del Bon Samarità, i Martin Schermus van Deventer.

## Referències

* 1 2 3 4 5 6 71591 registre d'artistes de Jan van Scorel a RKD
* ↑ 32898 registre d'artistes de Jan Gossaert a RKD
* ↑ Mapa de Van Scorel al museu Ziper

## Enllaços externs

* Biografia
* http://www.artcyclopedia.com/artists/scorel_jan_van.html Guia d'obres on-line]
* Literature sobre Jan van Scorel